label_title: Terrorangrebet i Moskva 2010
label_desc: Terrorangrebet i Moskva 2010 var to selvmordsbomber, der blev udløst af to kvinder med omkring 40 minutters mellemrum i løbet af formiddagens myldretid den 29. marts 2010. Bomberne blev udløst på to stationer i Moskvas metro, (Lubyanka og Park kultúry). Mindst 40 mennesker blev dræbt og over 100 såret. Russiske embedsmænd kaldte hændelsen "det mest dødbringende og sofistikerede terrorangreb i den russiske hovedstad i seks år".